Roosivahuline Pavlova oli suurim magusroog, mida ma elus  näinud olen, õhuline, tahaks isegi öelda, et kerge, kuigi tean, et see on vale - tegemist oli ikkagi ülimagusa ja vahukoorese hiidkoogiga. Ainult selle jaoks polnud ruumi. Ei, mitte kõhus, sinna ta ikka mahtus, aga laual ei jätkunud ruumi, sest seal laiutasid isuäratajaks joodud mojito klaas, tühi õlleklaas, võitaldrik ja -nuga ning veiniklaasid - nii see, kust mina tournedos' kõrvale veini jõin, kui ka see, millest minu lauakaaslane üldse midagi ei joonud.